Hafist var þegar handa um skráningu . Þegar myndirnar komu til Íslands fylgdi þeim aðeins eitt almennt heildarkort af Íslandi þar sem sjá mátti gróft teiknaðan yfirlitsfláka með myndatökusvæðum . Verkefnið fólst því í byrjun í að finna staðsetningu hverrar einustu myndar og staðsetja á fluglínukorti . Ætla má af ljósmyndum úr handbókum að myndavél með 750 mm linsu hafi verið allt að einn metri að lengd . Þar sem myndirnar sem komu til Íslands voru 23 × 23 cm var ljóst að þær höfðu verið gerðar eftir filmum sem voru eftirtökufilmur af pappírsmyndum sem teknar voru herfangi í stríðslok . Myndgæðin voru því farin að minnka miðað við frumfilmur , enda staðfestist það síðar , þegar slíkar myndir bárust Landmælingum Íslands frá einstaklingi sem tók þátt í myndatökuflugi a.m.k. nokkur skipti og tók fyrir sjálfan sig kópíur sem hann hafði í sínum fórum eftir stríðið og gaf loftmyndasafni LMÍ . Myndatökusvæðin voru annars vegar Austfirðir og hins vegar Suður - og Suðvesturland . Þjóðverjar höfðu góðan aðgang að Íslandskortum frá því að þeir hertóku Danmörku og þar með að dönsku landmælingastofnuninni Geodætisk Institut sem vann að frágangi og lokaútgáfum korta af Íslandi í mælikvarða 1 : 100 000 . Hann átti nokkuð af myndum sem hann gaf loftmyndasafni LMÍ afrit af , er hann kom í heimsókn til Íslands . Um leið staðfesti hann það sem snýr að sögu loftmyndatökunnar og notkun myndanna í stríðinu . GX myndaflokkurinn er mjög nákvæmlega skráður og hafa skrár , fluglínukort og ítarlegar greiningar á verkefninu verið gefnar út í skýrslu . Þorvaldur Bragason ( Heimild : Þorvaldur Bragason ( 1985 ) . Loftmyndaflug og loftmyndir þýska flughersins af Íslandi 1942 . )